CELEX: 32011D0176
Language: ro
Date: 2011-03-21 00:00:00
Title: 2011/176/UE: Decizia Comisiei din 21 martie 2011 de prelungire a valabilității Deciziei 2006/502/CE de obligare a statelor membre să adopte măsuri prin care să se asigure că nu se pot introduce pe piață decât brichete cu caracteristici de siguranță pentru copii și să interzică introducerea pe piață a brichetelor fantezie [notificată cu numărul C(2011) 1754]  Text cu relevanță pentru SEE

22.3.2011   
            
            
               RO
            
            
               Jurnalul Oficial al Uniunii Europene
            
            
               L 76/99
            
         DECIZIA COMISIEI
   din 21 martie 2011
   de prelungire a valabilității Deciziei 2006/502/CE de obligare a statelor membre să adopte măsuri prin care să se asigure că nu se pot introduce pe piață decât brichete cu caracteristici de siguranță pentru copii și să interzică introducerea pe piață a brichetelor fantezie
   [notificată cu numărul C(2011) 1754]
   (Text cu relevanță pentru SEE)
   (2011/176/UE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 2001/95/CE a Parlamentului European și a Consiliului din 3 decembrie 2001 privind siguranța generală a produselor (1), în special articolul 13,
   întrucât:
   
               (1)
            
            
               Decizia 2006/502/CE a Comisiei (2) cere statelor membre să adopte măsuri prin care să se asigure că doar brichetele cu caracteristici de siguranță pentru copii sunt introduse pe piață și să interzică introducerea pe piață a brichetelor fantezie.
            
         
               (2)
            
            
               Decizia 2006/502/CE a fost adoptată în conformitate cu dispozițiile articolului 13 din Directiva 2001/95/CE, care limitează valabilitatea deciziei la o perioadă de până la un an, permițând însă confirmarea acesteia pentru perioade suplimentare, niciuna dintre ele nefiind mai mare de un an.
            
         
               (3)
            
            
               Decizia 2006/502/CE a fost modificată de patru ori, mai întâi prin Decizia 2007/231/CE a Comisiei (3), care a prelungit valabilitatea deciziei până la 11 mai 2008, a doua oară prin Decizia 2008/322/CE a Comisiei (4), care a prelungit valabilitatea deciziei până la 11 mai 2009, a treia oară prin Decizia 2009/298/CE a Comisiei (5), care a prelungit valabilitatea deciziei până la 11 mai 2010, și a patra oară prin Decizia 2010/157/UE a Comisiei (6), care a prelungit valabilitatea deciziei cu încă un an, până la 11 mai 2011.
            
         
               (4)
            
            
               În absența altor măsuri satisfăcătoare privind caracteristicile de siguranță pentru copii ale brichetelor, este necesar să se prelungească valabilitatea Deciziei 2006/502/CE pentru o perioadă suplimentară de 12 luni.
            
         
               (5)
            
            
               Prin urmare, Decizia 2006/502/CE ar trebui modificată în consecință.
            
         
               (6)
            
            
               Măsurile prevăzute în prezenta decizie sunt conforme cu avizul comitetului stabilit prin Directiva 2001/95/CE,
            
         ADOPTĂ PREZENTA DECIZIE:
   Articolul 1
   La articolul 6 din Decizia 2006/502/CE, alineatul (2) se înlocuiește cu următorul text:
   
      „(2)   Prezenta decizie se aplică până la 11 mai 2012.”
   
   Articolul 2
   Statele membre iau măsurile necesare pentru a se conforma prezentei decizii cel târziu până la 11 mai 2011 și publică aceste măsuri. Statele membre informează de îndată Comisia cu privire la aceasta.
   Articolul 3
   Prezenta decizie se adresează statelor membre.
   
      Adoptată la Bruxelles, 21 martie 2011.
      
         
            Pentru Comisie
         
         John DALLI
         
            Membru al Comisiei
         
      
   
   
      (1)  JO L 11, 15.1.2002, p. 4.
   
      (2)  JO L 198, 20.7.2006, p. 41.
   
      (3)  JO L 99, 14.4.2007, p. 16.
   
      (4)  JO L 109, 19.4.2008, p. 40.
   
      (5)  JO L 81, 27.3.2009, p. 23.
   
      (6)  JO L 67, 17.3.2010, p. 9.